James Jesus Angleton

James Jesus Angleton () var ein amerikansk spesialagent og sjef for CIA si kontraetterretning (CI) frå 1954 til 1975. Offisielt heitte denne stillinga Associate Deputy Director of Operations for Counterintelligence (ADDOCI). Angleton var rekna som ein av dei mektigaste offisielle personane i USA på 1950-, 1960- og 1970-talet. Angleton verka i CIA under seks sjefar, mellom dei Walter Bedell Smith, Allen Dulles og Richard Helms.

Under andre verdskrigen vart Angleton rekruttert til Office of Strategic Services (OSS), som organisasjonen heitte før CIA, og arbeidde i London, der han vart ven med Kim Philby, og vart glad i Italia. Etter krigen spesialiserte han seg på den sovjetiske etterretningstenesta KGB, og fekk i 1954 i oppdrag av CIA-sjefen Allen W. Dulles å etablere ei avdeling for kontraspionasje.  Han var sjef for denne avdelinga frå 1954 til 1975, då han fekk sparken av CIA-sjefen William Colby i samband med behandlinga av agenten Richard Kovich og skandalen med avhopparen Anatolij Mikhailovitsj Golitsyn. Dette har òg samband med Lygren-saka i Noreg.

Angleton døydde av sjukdomen lungekreft i 1987, og vart gravlagd i heimbyen Boise.

 Referensar 

Kategori:USA-amerikanske antikommunistar
Kategori:USA-amerikanske spionar
Kategori:CIA
Kategori:USA-amerikansk etterretning
Kategori:Kontraspionasje
Kategori:Folk frå Idaho